b'\n_START_ARTICLE_\nLokalne volitve v Sloveniji 2006\n_START_PARAGRAPH_\nLokalne volitve 2006 so bile namenjene volitvam \xc5\xbeupanov ob\xc4\x8din ter \xc4\x8dlanom ob\xc4\x8dinskih svetov, \xc4\x8dlanom v svetih \xc4\x8detrtnih, krajevnih in va\xc5\xa1kih skupnosti. Volili so se tudi predstavniki narodnostnih in romskih skupnosti. Izvoljenih je bilo 210 \xc5\xbeupanov (od tega 8 \xc5\xbeupanj) in 3382 ob\xc4\x8dinskih svetnikov._NEWLINE_Prvi krog volitev je potekal v nedeljo, 22. oktobra 2006. Drugi krog volitev, v katerem sta se \xc5\xbeupanska kandidata, ki sta prejela najve\xc4\x8d glasov, v ob\xc4\x8dinah, v katerih ni bilo zadostne ve\xc4\x8dine, je potekal 12. novembra 2006._NEWLINE_Volitve so bile v znamenju neodvisnih \xc5\xbeupanskih kandidatov, ki jih je bilo ve\xc4\x8d kot kdajkoli. V drugem krogu je pri\xc5\xa1lo do nekaterih presene\xc4\x8denj glede na javnomnenjske raziskave. Najtesnej\xc5\xa1i izid se je zgodil v Izoli, kjer je po zapletih zmagal Tomislav Kloko\xc4\x8dovik.'